《赵郡王配郑氏挽词》
南北朝·卢询祖

君王盛海内，伉俪尽寰中。女仪掩郑国，嫔容映赵宫。

春艳桃花林，秋度桂枝风。遂使丛台夜，明月满床空。

作者简介：北齐范阳涿人，卢恭道子。袭祖爵大夏男。文辞华美，下笔立成。举秀才。文宣帝天保末，出为筑长城子使。自负其才，好臧否人物，众共嫉之。后颇折节。历太子舍人、司徒记室，卒官。